es es hu hu hu hu hu es hu hu hu fr hu ceb ca en hu es hu ru hu en hu ru hu hu es es hu hu hu hu hu en hu nb nb hu es hu hu es hu hu hu hu hu hu hu hu hu hu hu hu hu hu hu hu hu hu ms de hu hu sk sk sk de hu et hy en hu hu en fr ceb en en en ceb en es en fr ceb en hu fr fr fr pl fr fr fr fr fr fr fr pt fr hu fr en fr fr fr en pl pl fr fr fr fr en hu fr fr en fr fr fr fr fr fr fr en fr fr hu en de de en en en fr fr en en hu en en hu sv fr fr fr fr fr de de fr fr fr en ca es hu hu hu hu en fr fr fr de ca fr ca fr oc hu hu hu hu hu hu hu hu hu hu hu hu hu hu hu hu hu fr ru en oc en hu hu sk hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ca id hbs_lat da de eo es eu fa fr he it ja ko it lt nl pl ru hbs_lat sl hbs_lat sv oc ur pl zh zh hu hu hu hu hu hu hu hu hu hu
San Cristóbal de las Casas – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2020. március 31.
Ugrás a navigációhoz Ugrás a kereséshez
158 027 fő (2010)[1] +/-
San Cristóbal de las Casas
é. sz. 16° 44′ 13″, ny. h. 92° 38′ 15″16.736944444444, -92.6375Koordináták: é. sz. 16° 44′ 13″, ny. h. 92° 38′ 15″16.736944444444, -92.6375
San Cristóbal de las Casas
San Cristóbal de las Casas honlapja
A Wikimédia Commons tartalmaz San Cristóbal de las Casas témájú médiaállományokat.
San Cristóbal de las Casas egy város Mexikó Chiapas államának középső részén. Lakossága 2010-ben megközelítette a 160 000 főt.[2]
A város Chiapas állam középső részén, egy, a tenger szintje felett valamivel több mint 2100 méterrel elterülő fennsíkon fekszik. Bár maga a település egy sík területen található, vidéke északkeletről délnyugat felé folyamatosan lejt. Fő vízfolyásai (a Río Amarillo, a Fogótico és a San Felipe) a csapadék időbeli eloszlásának egyenetlensége miatt csak időszakos patakok.[3]
A város éghajlata viszonylag meleg, de nem forró, és tavasz végétől ősz közepéig csapadékos. Minden hónapban mértek már legalább 29 °C-os hőséget, de a rekord nem érte el a 35 °C-ot. Az átlagos hőmérsékletek a januári 12,3 és a júniusi 17,0 fok között váltakoznak, fagyok ősz közepétől tavasz közepéig előfordulnak. Az évi átlagosan 1091 mm csapadék időbeli eloszlása nagyon egyenetlen: a májustól októberig tartó fél év alatt hull az éves mennyiség közel 90%-a.
Rekord max. hőmérséklet (°C)
Átlagos max. hőmérséklet (°C)
Átlagos min. hőmérséklet (°C)
Rekord min. hőmérséklet (°C)
Forrás: Servicio Meteorológico Nacional[4]
A település népessége a közelmúltban folyamatosan, igen gyorsan növekedett:[2]
A spanyolok megérkezése előtt a város helyét Hueyzacatlánnak nevezték, amely név a navatl nyelvből származik. A mai települést 1528. március 31-én alapította meg Diego de Mazariegos konkvisztádor Villa Real de Chiapas néven, de a következő évben nevét Villa Viciosára változtatták. 1531-ben felvette a Villa de San Cristóbal de los Llanos, 1536-ban pedig a ciudad rang elnyerésével egy időben a Ciudad Real (de Chiapa) nevet. Címerét 1535-ben adományozta V. Károly spanyol király. 1829-ben kapta a Ciudad de San Cristóbal nevet, ami 1848-ban Bartolomé de las Casas tiszteletére kiegészült, azóta hívják mai San Cristóbal de las Casas nevén (bár 1934 és 1943 között csak Ciudad las Casas volt hivatalosan).
A folyamatosan fejlődő város nagy részében 1652-ben árvíz pusztított. 1821-ben, amikor Mexikó függetlenné vált, az addig Spanyolországtól és a guatemalai általános kapitányságtól is függő Chiapas is az új ország részévé vált. Az új állam fővárosa Ciudad Real lett, és bár rövid időszakokra néha átköltöztették az irányítást Tuxtla Gutiérrezbe, ezektől a megszakításoktól eltekintve egészen 1892-ig San Cristóbal is maradt a főváros.
1994-ben a Zapatista Nemzeti Felszabadító Hadsereg (EZLN) neozapatista felkelést robbantott ki Chiapasban, többek között elfoglalták San Cristóbal de las Casast is. Később lázadásukat a kormányerők leverték, az első béketárgyalásokra is ebben a városan került sor.[5]
San Cristóbal de las Casas, mint a környék egyik turisztikai központja, az országos turisztikai titkárságtól (SECTUR) megkapta a Pueblo Mágico címet.[6]
A város legfontosabb látnivalói a régi műemlékek, főként a számos templom. A székesegyház helyén levő templom építése már 1535-ben elkezdődött, de utána a 17. század elején új templomot kezdtek ott építeni: ez az építkezés évszázadokig eltartott. Az Iglesia de la Merced templom 1537-ben épült, a 19. század végén vagy a 20. század elején átépítették. A Szent Miklós-templom a székesegyház hátsó részénél található, ma az egyházmegye múzeumaként szolgál. Szintén múzeumot (és kultúrházat) rendeztek be az egykori domonkos-rendi kolostorban. Ehhez tartozik hozzá a Sna-Jolobil nevű kézművesbolt is, amelynek neve cocil nyelven azt jelenti: „a (textil)szövetek háza”. A város másik fontos múzeuma az 1950-ben alapított Na-Bolom múzeum, ahol a kiállítások mellett könyvtár és botanikuskert is várja a látogatókat.
San Cristóbal de las Casastól mintegy 10 km-re a hegyekben egy igen érdekes barlangrendszer is megtekinthető.[5]
↑ INEGI-statisztikák (spanyol nyelven). (Hozzáférés: 2015. január 20.)
↑ a b SEGOB-INAFED adatbázis (spanyol nyelven). (Hozzáférés: 2014. április 15.)
↑ INEGI – San Cristóbal de las Casas község földrajza (spanyol nyelven) (PDF). [2015. január 20-i dátummal az eredetiből archiválva]. (Hozzáférés: 2015. január 20.)
↑ SMN adatbázis (spanyol nyelven). [2015. január 20-i dátummal az eredetiből archiválva]. (Hozzáférés: 2015. január 20.)
↑ a b E-Local–INAFED kormányzati oldal – San Cristóbal de las Casas község (spanyol nyelven). (Hozzáférés: 2015. január 20.)
↑ San Cristóbal de las Casas a Pueblo Mágicók honlapján (spanyol nyelven). [2011. szeptember 26-i dátummal az eredetiből archiválva]. (Hozzáférés: 2015. január 20.)
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=San_Cristóbal_de_las_Casas&oldid=22419737”
Lapok nem numerikus formatnum-paraméterekkel
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. március 31., 12:49
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.